उपमुख्यमंत्री ने कहा कि भ्रष्टाचार ने यूपी को नुकसान पहुंचाया. पहले यूपी में लोग निवेश करने के नाम पर घबराते थे. सिंगल विंडो सिस्टम इस समस्या का समाधान है. उनकी मानें तो युवकों को रोजगार देना योगी सरकार का लक्ष्य है और युवाओं का पलायन रोकना उनकी प्राथमिकता है. शर्मा ने योगी आदित्यनाथ के व्यवहार की भी तारीफ की. उनकी राय में योगी विजनरी शख्स हैं और आगे की सोचते हैं. दिनेश शर्मा ने सीएम योगी के व्यवहार पर कहा कि योगीजी विजनरी पर्सन हैं. वो आगे की सोचते हैं. योगीजी में जो सहनशीलता है वो अटलजी जैसा स्वभाव है. उनका मोदीजी जैसा विजन है. उनमें कुशल प्रशासक के गुण हैं. काम से कभी थकते नहीं हैं. रात 1 बजे तक काम करते हैं.